અમદાવાદ: હાલોલ એસટી ડેપોમાં ફરજ બજાવતા ડ્રાઈવરની મોડી રાતે કાંકરા-ડુંગરી ગામે કોઈ અજાણ્યા શખસોએ કરપીણ હત્યા કરતાં અા ઘટનાએ ચકચાર ફેલાવી છે. હાલોલ એસટી ડેપોની બસનું રાત્રી રોકાણ કાંકરા-ડુંગરી ગામે હોય છે. બસના ચાલક અને કન્ડક્ટર રાત્રે બસ બસસ્ટેન્ડમાં જ પાર્ક કરી બસમાં જ ઊંઘી જાય છે અને સવારે ડ્રાઈવર અને કન્ડક્ટર વિદ્યાર્થીઓને લઈને હાલોલ અાવે છે. રોજના ક્રમ પ્રમાણે બસના ડ્રાઈવર તખતસિંહ અને કન્ડક્ટર નીલેશભાઈ ડામોર રાત્રે કાંકરા-ડુંગરી પહોંચ્યા બાદ જમી પરવારી બસમાં ઊંઘી ગયા હતા.